ПОКАНА
На основание "Правила за избор на изпълнител за предоставяне на финансови услуги от кредитни или финансови институции", представляващи Приложение № 3 към чл.13б от Правилника за реда за упражняване правата на държавата в търговските дружества с държавно участие в капитала (обн., ДВ, бр. 51 от 2003г. изм. и доп. ДВ, бр. 49 от 2013г.)., Алианс ЕООД кани всички финансови и кредитни институции, с клонова мрежа на територията на гр. София да представят оферти за предоставяне на финансови услуги включени в групата "Платежни и свързани услуги" и „Свободни парични средства - депозити".
Офертите следва да се представят до 10 работни дни, от публикуването на обявата, в Алианс ЕООД на адрес гр. София, ул. „Капитан Андреев” №1 при техническия сътрудник на управителя, в затворен непрозрачен плик.
МЕТОДИКА ЗА ОЦЕНКА НА ПРЕДЛОЖЕНИ ОФЕРТИ ОТ ИЗПЪЛНИТЕЛИ НА ФИНАНСОВИ УСЛУГИ 

Оценката на качеството на предложенията се извършва от Комисия съгласно неколичествени и количествени критерии.

Критерият за оценка на офертите е икономически най-изгодната оферта. За всяко предложение се определя комплексна оценка (КО) определена по формулата:
КО = НП*0.40 + КП*0.60 , където:

НП (количествени показатели) = (НП1 + НП2 + НП3)/3
КП (неколичествени показатели) = КП1*0.60 + КП2*0.40
1.
Неколичествени критерии, с обща относителна тежест в крайната оценка в размер на 40 на сто:

НП1 – Рейтинг на кандидатите, присъден от Агенцията за кредитен рейтинг 
НП2 -  Надеждност  и функционалност на платформата за интернет банкиране.
НП3 - Развитие на клоновата мрежа. Наличие на обслужващи банкови офиси в близост до адреса на управление на Алианс ЕООД – София, ул. „Капитан Андреев” №1. Моля посочете приблизителна отдалеченост на най-близките като локация банкови офиси спрямо посочения адрес в метри.
2.
Количествени критерии, с обща относителна тежест в крайната оценка в размер на 60 на сто:
КП1 - 3а групата финансови услуги „Свободни парични средства - депозити" 
КП1 = (П1 + П2 + П3)/3

             П11 - предложени лихвени условия (лихвен процент, такси, комисионни и др.), срочност, обем, валута, 
П12 - условия при предсрочно погасяване, възможност свободно да се оперира с депозираните средства ,
П13 – такси и комисионни 

КП2 -  3а групата финансови услуги „Платежни и свързани услуги" 
КП2 = (П21+П22+П23)/3
П21 – такси и комисионни по осъществяване на различните  местни разплащания 
П22 - банкови такси за обслужване на разплащателна сметка
П23 - такси и комисионни по осъществяване на различни международни разплащания
Оценката по всеки показател варира в граници от 10 до 100, като най-доброто предложение по всеки показател от всеки критерий получава 100 точки, а всяко следващо по-малко добро предложение получава с 20 точки по-малко. При липсата на данни в офертата за даден показател при класирането съответната оферта получава нула точкипо съответния показател.  На първо място се класира участникът събрал най-много точки.
Всяка оферта  трябва да съдържа:

· данни за финансовата институция

· документи удостоверяващи рейтинга на институцията -  копия заверени от кандидата

· писмена обосновка н надеждността и функционалността на платформата за интернет банкиране

· срок за обслужване на плащанията

При получаване на поне пет оферти, същите се отварят и разглеждат от комисия два дни след изтичане на крайния срок за подаване на оферти. Съставя се протокол за класиране на офертите. Ако постъпилите оферти са по-малко от пет, същите не се отварят и не се разглеждат. Втози случай се публикува нов обява, при същите условия за участие, със срок  пет работни дни от датата на публикуването й. На следващия работен ден всички получени оферти се отварят и разглеждат от комисия, независимо от техния брой. Съставя се протокол за класирането на офертите.

